《与刘邦直》
宋代·胡直孺

梦魂南北昧平生，邂逅相逢意已倾。楚国山川千叠远，隋堤烟雨一帆轻。

我无健笔翻三峡，君有长才肃五兵。同是行人更分首，不堪风树作秋声。

作者简介：胡直孺，生卒年不详。字少汲，晚号西山老人，奉新（今属江西）人，胡仲尧曾孙。绍圣四年进士，靖康间，知南京，为金所执，不屈，久而得归。高宗朝，擢龙图阁学士，知隆兴府，进兵部尚书。其诗为黄庭坚所赏，著有《西山老人集》，已佚。